CELEX: 22005D0119
Language: hu
Date: 2005-09-30 00:00:00
Title: Az EGT-Vegyesbizottság 119/2005 határozata ( 2005. szeptember 30. ) az EGT-megállapodás IX. mellékletének (Pénzügyi szolgáltatások) módosításáról

22.12.2005   
            
            
               HU
            
            
               Az Európai Unió Hivatalos Lapja
            
            
               L 339/24
            
         
      AZ EGT-VEGYESBIZOTTSÁG
   
   119/2005 határozata
   (2005. szeptember 30.)
   az EGT-megállapodás IX. mellékletének (Pénzügyi szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2005. július 8-i 107/2005 EGT-vegyesbizottsági határozat (1) módosította.
            
         
               (2)
            
            
               A 73/239/EGK, 85/611/EGK, 91/675/EGK, 92/49/EGK és a 93/6/EGK tanácsi irányelvnek, valamint a 94/19/EK, 98/78/EK, 2000/12/EK, 2001/34/EK, 2002/83/EK és a 2002/87/EK európai parlamenti és tanácsi irányelvnek a pénzügyi szolgáltatásokkal foglalkozó bizottságok új szervezeti felépítésének létrehozása érdekében történő módosításáról szóló, 2005. március 9-i 2005/1/EK európai parlamenti és tanácsi irányelvet (2) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a következőképpen módosul:
   
               1.
            
            
               A 2. pont (73/239/EGK tanácsi irányelv), a 7a. pont (92/49/EGK tanácsi irányelv), a 11. pont (2002/83/EK európai parlamenti és tanácsi irányelv), a 12c. pont (98/78/EK európai parlamenti és tanácsi irányelv), a 14. pont (2000/12/EK európai parlamenti és tanácsi irányelv), a 24. pont (2001/34/EK európai parlamenti és tanácsi irányelv), a 30. pont (85/611/EGK tanácsi irányelv) és a 30a. pont (93/6/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32005 L 0001: Az Európai Parlament és a Tanács 2005. március 9-i 2005/1/EK irányelve (HL L 79., 2005.3.24., 9. o.).”
                        
                     
         
               2.
            
            
               A 19a. pont (94/19/EK európai parlamenti és tanácsi irányelv) és a 30e. pont (2002/87/EK európai parlamenti és tanácsi irányelv) a következőkkel egészül ki:
               „, az alábbi módosítással:
               
                           —
                        
                        
                           
                              32005 L 0001: Az Európai Parlament és a Tanács 2005. március 9-i 2005/1/EK irányelve (HL L 79., 2005.3.24., 9. o.).”
                        
                     
         2. cikk
   A 2005/1/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. október 1-jén lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2005. szeptember 30-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 306., 2005.11.24., 45. o.
   
   
      (2)  HL L 79., 2005.3.24., 9. o.
   
   
      (3)  Alkotmányos követelmények fennállását jelezték.